CELEX: 32017D1282
Language: sl
Date: 2017-07-14 00:00:00
Title: Izvedbeni sklep Komisije (EU) 2017/1282 z dne 14. julija 2017 o neodobritvi 2-metil-1,2-benzizotiazol-3(2H)-ona kot aktivne snovi za uporabo v biocidnih proizvodih 13. vrste proizvodov (Besedilo velja za EGP. )

15.7.2017   
            
            
               SL
            
            
               Uradni list Evropske unije
            
            
               L 184/69
            
         IZVEDBENI SKLEP KOMISIJE (EU) 2017/1282
   z dne 14. julija 2017
   o neodobritvi 2-metil-1,2-benzizotiazol-3(2H)-ona kot aktivne snovi za uporabo v biocidnih proizvodih 13. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 90(2) Uredbe,
   ob upoštevanju naslednjega:
   
               (1)
            
            
               Poljska je 26. novembra 2009 v skladu s členom 11(1) Direktive 98/8/ES Evropskega parlamenta in Sveta (2) prejela vlogo za vključitev aktivne snovi 2-metil-1,2-benzizotiazol-3(2H)-on (št. ES: ni dodeljena, št. CAS: 2527-66-4) v Prilogo I k navedeni direktivi za uporabo v proizvodih 13. vrste proizvodov (sredstva za zaščito tekočin v kovinarski industriji), kot je opredeljena v Prilogi V k navedeni direktivi in ki ustreza 13. vrsti proizvodov iz Priloge V k Uredbi (EU) št. 528/2012.
            
         
               (2)
            
            
               Poljska je 24. marca 2016 v skladu s členom 90(2) Uredbe (EU) št. 528/2012 predložila poročilo o oceni skupaj s svojimi priporočili.
            
         
               (3)
            
            
               Odbor za biocidne pripravke je ob upoštevanju ugotovitev pristojnega ocenjevalnega organa 16. decembra 2016 oblikoval mnenje Evropske agencije za kemikalije.
            
         
               (4)
            
            
               Iz navedenega mnenja je razvidno, da za biocidne proizvode, ki se uporabljajo za 13. vrsto proizvodov in vsebujejo 2-metil-1,2-benzizotiazol-3(2H)-on, ni mogoče pričakovati, da izpolnjujejo zahteve iz člena 19(1)(b) Uredbe (EU) št. 528/2012. Za navedeno vrsto proizvodov so scenariji iz ocene tveganja za okolje pokazali nesprejemljiva tveganja.
            
         
               (5)
            
            
               Zato ni primerno odobriti 2-metil-1,2-benzizotiazol-3(2H)-ona za uporabo v biocidnih proizvodih 13. vrste proizvodov.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za biocidne pripravke –
            
         SPREJELA NASLEDNJI SKLEP:
   Člen 1
   2-metil-1,2-benzizotiazol-3(2H)-on (št. ES: ni dodeljena, št. CAS: 2527-66-4) se ne odobri kot aktivna snov za uporabo v biocidnih proizvodih 13. vrste proizvodov.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 14. julija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.
   
      (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).